Author: administrator
Last saved by: Salanská Silvia
Company: Abyss

Predkladacia správa

Ministerstvo kultúry Slovenskej republiky predkladá na rokovanie vlády Slovenskej republiky “Návrh na realokáciu finančných prostriedkov do Regionálneho operačného programu na zabezpečenie financovania čiastkových investičných projektov súvisiacich s projektom Európske hlavné mesto kultúry – Košice 2013“ ako iniciatívny materiál.

Vláda Slovenskej republiky uznesením č. 309 z 29. apríla 2009 schválila návrh na vymenovanie mesta Košice za Európske hlavné mesto kultúry v roku 2013, ako aj návrh systému podpory financovania podujatia. Z bodu B.2 uznesenia vyplynula pre ministra kultúry Slovenskej republiky úloha vypracovať návrh mechanizmu financovania čiastkových investičných projektov súvisiacich s projektom Európske hlavné mesto kultúry – Košice 2013 a ministrovi hospodárstva, ministrovi financií, podpredsedovi vlády a ministrovi školstva, ministrovi životného prostredia, ministerke práce, sociálnych vecí a rodiny a ministrovi výstavby a regionálneho rozvoja spolupracovať pri vypracovávaní uvedeného mechanizmu.

Predkladaný materiál rekapituluje priebeh rokovaní o návrhu mechanizmu a na základe prijatých záverov navrhuje realokovať finančné prostriedky z Operačného programu Životné prostredie, Operačného programu Doprava, Operačného programu Informatizácia spoločnosti a Operačného programu Konkurencieschopnosť a hospodársky rast do Regionálneho operačného programu a alokovať časť finančných prostriedkov v rámci Regionálneho operačného programu na zabezpečenie financovania čiastkových investičných projektov súvisiacich s projektom Európske hlavné mesto kultúry – Košice 2013.

Materiál nemá negatívny vplyv verejné financie. Predpokladá sa pozitívny vplyv na obyvateľov, životné prostredie, zamestnanosť a podnikateľské prostredie. Doložka finančných, ekonomických a enviromentálnych vplyvov, vplyvov na zamestnanosť a podnikateľské prostredie je súčasťou materiálu.